
TEKNISK STUDIEHÆFTE 

Det er tanken med dette hæfte at give UFO-interesserede et grund¬ 
lag for videre studier i og forskning af UFO-sagen. I hæftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UFO-investigation) 

Redaktion og ekspedition: Frank Pedersen (ansvarlig) 

L. A. Ringsvej 68, Højbjerg. Telefon Aarhus 7 1149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 

— EFTERTRYK IKKE TILLADT — 


Uddrag af dr. Wilhelm Martins bog: 

UFO’s atomkræfter og vor fremtid 

Årsagen til al vulkansk virksomhed. 

Sprængkraften af dynamit (nitroglycerin) beregnes efter: 4C3H5 
(NC>3)3. Nitroglycerin deles ved 2000° C i 29 molekyler luft, nem¬ 
lig: I2CO2 -r- IOH2O + 6N2 + 0 2 . Det er 29 x 22,4 liter luft 
ved 0° C, ved 2000° C 29 x 22,4 x 2273 : 273 = 5400 liter på 908 
gr = 567 ccm nitroglycerin. Det er altså 9500 gange den oprinde¬ 
lige volumen af flydende nitroglycerin. Bruger man nu den samme 
beregning for en liter vand ved 0° C, når det overgår til damp ved 
2000° C, så får man en liter vand = 55,5 molekyler H2O = 55,5 x 
22,4 x 2273 : 273 = 10.035 liter vanddamp altså endnu mere end 
ved dynamit. Denne uangribelige og for en fagmand klare bereg¬ 
ning viser overraskende den uhyre virkning, som vand har, når det 
trænger ind i en vulkans indre glødende masse. Denne virkning af 
vand ved høje temperaturer har indtil nu været lidet påagtet, men 
bekræftes af undersøgelse af den i 1945 afdøde professor Ulich, en 
bekendt termo-dynamiker og fysiokemiker. Efter sin molekylevægt 
skulle vand egentlig være luftformig og flygtigere end luft. At det 
ved almindelige temperaturer er flydende, beror på de såkalde „rest- 
kræfter^ som også er årsagen til, at de såkaldte anomalier (abnor¬ 
miteter) i vand fremkommer. Overvindelsen af disse „restkræfter“ 

gennem høje temperaturer giver så disse undtagelsesvis opbyggede 
stoffer den uhyre fordampningskraft ved så høje temperaturer. Over 
2000° C kommer så endog en begyndende udspaltning af vandet i 
brint og ilt, hvad der forstærker dens sprængvirkning. 

Min beregning af denne kendsgerning må formentlig gælde for al 
vulkansk virksomhed på Jorden og vel også på andre planeter. For 
den kritisk tænkende geolog fører jeg som bevis f. eks. de måned¬ 
lange opstående brændende hede skyer (nues ardentes) ved det fryg¬ 
telige udbrud fra vulkanen Mont Pelee på Martinique i 1902 og 
som hovedsagelig bestod af vanddamp og som efter et kilometer¬ 
langt løb endnu havde en temperatur på 1200° C. F. eks. smeltede 
herunder kobbergenstande, og hele byen St. Pierre brændte. Det er 
vel heller ikke noget tilfælde, at de fleste vulkaner, ligger i nærhe¬ 
den af havene eller på undersøiske skær, hvorved underjordisk vand 
eller tilgang af havvand skaber det nødvendige overtryk af vand¬ 
damp, der betinger et udbrud. 

Endvidere virker vand ved disse høje temperaturer kemisk mindst 
lige så stærkt opløsende som den stærkeste syre særligt under højt 
tryk, og når indvirkningen ikke er for kort. Derved opstår yder¬ 
ligere luftarter af saltsyre, ammoniak, metan o.s.v. mangedoblet un¬ 
der frigivelse af varmeenergi, særligt når en stenmasse indeholder 
let tilsættelige stoffer som f. eks. karbid (f. eks. aluminiumkarbid). 
Det er ikke udelukket, at endog begyndelsen til vulkanudbruddet i 
de glødende masser i Jordens indre først kommer i stand gennem 
sådanne kemisk-exoterne reaktioner mellem stenmasser og tilflyd- 
ning af vand, særligt når man i dag ved, at de fleste arnesteder 
sammenlignet med jordradius’en slet ikke ligger særlig dybt. Der¬ 
med forklares også de iagttagne gasuddunstninger fra vulkanen på 
ganske naturlig måde, f. eks. forekomsten af luftarter fra saltsyre, 
kulsyre, ammoniak o.s.v. 

At sådant vand er virksomt i dybden ved vi, bl. a. fra de mange 
Geysere og også fra direkte slam-vulkanudbrud. Med hvilken kraft 
sådanne udbrud kan finde sted ved et længere samlet, stærkt tryk, 
beviser det berømte udbrud fra vulkanen Krakatau, hvor de lette¬ 
ste støvpartikler nåede op i de højeste højder i atmosfæren. Så må 
vel også de besynderlige iagttagelser af metan- og ammoniakatmos¬ 
fære om Jupiter kunne tyde på en ret stor vulkansk virksomhed og 
derved have en ganske naturlig forklaring. Dette må også gælde for 
den angivelige C02-atmosfære (kultveilte) om Venus. 

Alle planeter er beboede af mennesker. 

Og hermed følger som resultat af disse betragtninger, at det er 

ensidigt at anse planeterne og himmellegemerne som blot tilfældige 
produkter og tro, at kun Jorden kan være beboet. De hidtidige be¬ 
tragtningsmåder grunder sig på så få og fattige slutninger, at for¬ 
modningerne må anses for mere end usandsynlige. Det er urigtigt 
at sætte sit eget standpunkt som målestok for en bedømmelse, når de 
hidtidige iagttagelser af himmellegemerne endnu er så fattige. Det 
er lige så grundforkert at antage, at det ikke eksisterer, som man 
selv intet kendskab har til. Med sin bedste vilje kunne en viden¬ 
skabsmand for 150 år siden ikke forestille sig et radioapparat. En¬ 
hver ville den gang være blevet anset for en fantast, om han havde 
omtalt sligt som en realitet. 

På grundlag af et årelangt studium af dette problem, er jeg af 
den faste overbevisning, at alle vore planeter er beboet ikke af fan- 
tasivæséner, men af mennesker som os — muligt forskellig i højde 
efter planeternes størrelse og livsbetingelser, men os lig i form og 
udvikling. Her må jeg straks betone, at netop Mars sandsynligvis er 
den af alle planeter, som har de fattigste betingelser for beboelse, 
og at vi f. eks. ikke kan antage at forvente .nogen stor teknisk ud¬ 
vikling der, men en slags godmodig eskimo- eller højland-tibet- 
kultur. 

Ikke alene planeterne i vort eget solsystem er beboet, men intui¬ 
tivt modtagne meddelelser fra kosmos går ud på, at dette gælder for 
samtlige sole i verdensaltet. Efter disse angivelser er alle sole om¬ 
givet af planeter, og disse planeter fremviser menneskekulturer. Det 
er en meget ensidig og egoistisk verdensanskuelse at antage, at kun 
Jorden har en menneskehed. Hvis udviklingen her på Jorden ville 
tage afsked med de evige krigstilstande, så ville vi endnu i dette 
århundrede klart få bevis for andre planeters menneskekulturer. En 
fredelig udvikling på Jorden ville medføre en fredelig stræben efter 
udforskning af kosmos. 

(oversat E. Siej). 


Alle himmellegemer fører elektro-statiske 
lodninger 

Dette er i en nøddeskal den slutning, som ufologen og tænkeren 
Ray Holden, fra Quckland, New Zeeland, ex R.N.officer, medar¬ 
bejder ved „Flying Saucer Review“ og andre blade, er kommet til. 

Skønt han ikke er den eneste, der fastholder dette synspunkt, hel¬ 
ler ikke den første, som har givet det udtryk, har han bestemt opnået 

en fremtrædende position på dette felt ved at fremsætte sin mening 
på den mest omfattende og konsekvente måde. Hans tankegang åb¬ 
ner det prospekt, at en intensiv undersøgelse i den retning og bort 
fra tanken om elektromagnetisme uden tvivl ville give forbavsende 
resultater. Og dog synes der kun at være foretaget meget lidt grund¬ 
forskning hvad angår elektro-statisk energi, — og en af de døre, 
der kunne føre til bedre forståelse af tyngdekraften og de kosmi¬ 
ske kræfter, er således næppe blevet åbnet. Det ville også føre, om 
ikke til en løsning af spørgsmålet om de flyvende tallerkeners frem¬ 
driftsmåde, så dog meget nær til en sådan. Lad os høre hvad Ray 
Holden har at sige om den ting: 

Approach — ]anuar 1960. 

Ray Holden erklærer i en af sine artikler: Hvis man kan accep¬ 
tere den teori, at tyngdekraften er elektro-statisk, er det muligt at 
tænke sig, at det vil være nødvendigt at anvende en antigravitationel 
(som ophæver tyngdekraften) kraft af elektro-statisk art for at iværk¬ 
sætte fri rumfart. Rumfartøjet måtte da være en stærk elektro-statisk 
ladet maskine, som af Jordens elektro-statiske ladning ville blive fra¬ 
stødt lodret fra Jordens overflade. Kontrol af retningen kunne ud¬ 
øves ved hjælp af selektive spoler, som var anbragt i rumfartøjet i 
forskellige vinkler, og som kunne sættes i funktion blot ved at tryk¬ 
ke på de nødvendige kontakter. 

Når man går ud fra de observerede fænomener og de rapporter 
om og fotografier af UFOer, man har til rådighed, er der stor sand¬ 
synlighed for, at det netop er ved anvendelse af den metode, disse 
objekter opnår deres fantastiske fart-præstationer. Når et flyvende 
objekt, i kraft af sin høje elektro-statiske ladning, først har over¬ 
vundet tyngdekraften, vil dennes indvirkning på besætningen være 
lig nul, og varmeeffekten ved gnidning mod objektets overflade ville 
være bortelimineret, idet der ville være en zone af elektrisk ladede 
partikler som en pude mellem objektet og den omgivende atmos¬ 
fære. Hvis vi kan fæste lid til Georg Adamskis fotografier — og 
det tror jeg, vi kan — så må vi antage, at statisk elektricitet er de¬ 
res vigtigste middel til overvindelse af tyngdekraften, eftersom han 
i sin bog fortæller os, at store kugleformede kondensatorer er an¬ 
vendt i deres mekanisme. 

Jeg vil hævde, at disse flyvende objekter, foruden elektro-statisk 
kraft, også anvender elektro-magnetisme til stabilisering og retnings¬ 
kontrol, og ionisk kraft (strøm af ladede partikler) til styring af 
moderskibe i det ydre rum i tyngdekraft-neutrale områder mellem 
planeter og solsystemer. 

Det er således min opfattelse, at en flyvende tallerken eller rekog¬ 
noscerings-fartøj er en halvkugle- eller tallerkenformet, stærkt elek¬ 
trisk ladet maskine. Som G.A. fortalte os, er disse rekognoscerings¬ 
fartøjer ikke i stand til at befare interplanetariske afstande, fordi de 
ikke er i stand til at vedligeholde tilstrækkelig stærk ladning, og de 
anvendes kun til kortere ture mellem planeter og moderskibe. 

I forbindelse med ovennævnte er vi i stand til at tilføje, at rum¬ 
menneskene øjensynligt har haft held til i mellemtiden at overvinde 
netop dette handicap, som Holden her taler om, nemlig at forsyne 
rekognoscerings-fartøjerne med tilstrækkelig ladning. G.A. rappor¬ 
terer, at han har været taget med på en to-timers flyvning over 
U.S.A., Canada og Mexiko i et „interplanetarisk rekognoscerings- 
fartøje den 30. maj 1957. Dette specielle skib var på sin jomfru¬ 
rejse og medførte en række nye instrumenter, som blev forevist 
Adamski. 

„Nogle skribenter og videnskabsmænd har ræsonneret som så“, 
fortsætter Ray Holden, „at tyngdekraften muligvis er af elektro-mag- 
netisk art, men jeg vil holde på, den er elektro-statisk . . . 

Det er min teori, at elektro-statiske elektroner er af et højere ener¬ 
gistade end elektro-magnetiske elektroner, og at det er dette grund¬ 
princip, der forårsager den vældige frastødende kraft, der holder 
himmellegemerne i afbalanceret ligevægt i det frie rum. Når men¬ 
neskene når frem til at beherske rumfart — og det sker ikke med 
raketter — er jeg overbevist om, at den corona eller det elektro¬ 
statiske skjold af stærkt ladede partikler, som omgiver en mands 
rumskib, vil være midlet til at beskytte hans legeme mod destruktiv 
effekt fra kosmisk bestråling i det ydre rum. Det vil være den gamle 
teori om at bekæmpe ild med ild om igen, og tænk også på at hans 
legeme ikke vil blive udsat for nogen stråle-effekt fra den elektriske 
ladning i hans eget rumskib, idet han vil være sikkert indesluttet i 
en kugleformet, halvkugleformet eller cylindrisk kabine, som lad¬ 
ningen ikke kan virke tilbage i“. 

Læsere, som ikke er teknisk kyndige, må her forstå, at statiske 
ladninger, især klæber til overfladen, f. eks. på en kugle, og inde i 
kuglen vil der ikke være nogen elektricitet overhovedet. 

Lad os prøve at se lidt på Rays fundamentale ide: Da alle him¬ 
mellegemer er lige stærkt elektro-statisk ladede, befinder de sig i en 
ligevægtsstilling i deres respektive baner og mælkevejssystemer. De 
opnår deres høje elektro-statiske potens ved deres bevægelse gennem 
rummet. De frastøder hinanden, fordi de alle er lige stærkt ladede. 
Denne frastødende kraft er 3-dimensionel og virker universelt gen¬ 
nem hele verden og holder solsystemerne i balance. Denne vældige 

kraft skaber et elektronisk pres, som foranlediger himmellegemernes 
rotation omkring sig selv og deres elliptiske bevægelser i særskilte 
afstukne baner. Det er også grunden til, at himmellegemerne ikke 
kolliderer med hinanden. 

I et af sine breve skriver Ray Holden: „Når jeg siger, at alle 
himmellegemer er elektro-statisk ladede, prøver jeg at fastslå, at 
(disse ladninger) er energi af umådelig, næsten ufattelig potens, og 
at ethvert himmellegeme således ligefrem udstråler energi af mange 
og forskellige vibrationsfrekvenser, af hvilke den kraft, vi kalder 
tyngdekraften kun er en ubetydelig del. Det er muligt, at tyngde¬ 
kraften består af mange forskellige frekvenser, og at dette er grun¬ 
den til at mennesket indtil nu ikke har evnet at skabe en kraft eller 
frekvens, der kan ophæve tyngdekraften". 


Nye teorier om tyngdekraften 

Af ing. Peter Stassen (UFO Nachrichten aug. 1959) 

Begrebet „anti-tyngdekraft" er et ubekendt ord for størstedelen 
af verdens befolkning, på trods af at mindst 7 amerikanske univer¬ 
siteter og mindst 2 tyske højskoler allerede i flere år har arbejdet 
med problemet antityngdekraft. I USA er der en lang række special 
laboratorier, hvor der foretages praktiske forsøg, nogle af disse fir¬ 
maer er kendte navne, her kan nævnes nogle af dem: Lear Incorpo- 
ration, Gluhareff Helikopter and Airplane Corporation, Glen L. 
Martin Co., Sperry-Rand Corp., Bell Aircraft Corp., Clark Electro¬ 
nics Laboratories og General Electric Company. Bell Aircraft Corp. 
er det firma, der fremstiller de berømte raketfly af Bell X serien, 
der i øjeblikket har alle verdensrekorder for bemandet flyvning og 
nu stiler mod højder på 160 km og hastigheder på 9000 km/tim. 

Indenfor visse kredse regnes der dog med, at selv disse enorme 
hastigheder og højder vil blive slået, når de nye konstruktioner, der 
er blevet udviklet på basis af de såkaldte „Elektro-Gravitations Fæ¬ 
nomener", er blevet færdigbygget. Udtrykket Elektro-Gravitation 
dækker over et område i den teoretiske fysik, der hidtil har været 
fuldstændig ukendt, men som nærmest må betegnes som en veksel¬ 
virkning mellem tyngdekraft og elektromagnetisme. Det spiller en 
stor rolle, hvilket materiale der anvendes, idet visse molekylære op¬ 
bygninger muliggør en ompoling, således at tyngdekraften fører bort 
fra kloden, og man opnår det, der populært kan kaldes for et „fald 

opad“ eller bort fra Jordens centrum. Hertil kommer, at vore viden- 
skabsmænd har vundet ny viden om gravitationskræfterne ude i ver¬ 
densrummet, et område vi hidtil kun har vidst meget lidt om. Da 
UFOerne længe har vist os dette fald opad, er det dem, vi kan takke 
for, at der nu er kommet gang i denne gren af fysikken. Som det er 
enhver bekendt, der beskæftiger sig med UFOerne, viser alle obser¬ 
vationsrapporter overensstemmende, at de er i stand til at foretage 
manøvrer af en sådan art, at man ikke kan tvivle på, at de kender 
hemmeligheden ved det frie fald opad. Såfremt man ville bringe en 
af vore jetjagere, der fløj med en hasighed af march I, til at stoppe 
på stedet, ville der ikke blive meget tilbage af pilot eller maskine, 
idet begge dele ville blive slidt i stykker af energien. I dag ved et¬ 
hvert barn, at det enorme tryk er en jetpilots største fjende. 

Allerede i 1926 havde jeg i Berlin en samtale med Hermann 
Oberth, hvor jeg gjorde denne opmærksom på, at reaktionsfrem¬ 
driften ikke er tilstrækkelig til at drive et rumskib fra planet til pla¬ 
net, men at det vil blive en nødvendig forudsætning for rumskibsfar¬ 
ten at neutralisere tyngdekraften. Mine arbejder over emnet „Tyng¬ 
dekraftforandring i gravitations masse-frastødning", der går helt til¬ 
bage til året 1913 og som beskæftiger sig med den mekaniske side 
af sagen, finder i vore dages undersøgelser deres bekræftelse. 

Man kan godt sige, at UFO’ernes flyveegenskaber for mange vi- 
denskabsmænd betyder en bekræftelse på deres teorier, for disse 
fremmede flyvende objekter beviser, at vi jordmennesker har set pro¬ 
blemet rigtigt, selv om vi også er milevidt væk fra disse fremmedes 
viden og fuldendte tekniske begavelse. At hemmeligheden hedder 
gravitation, det ved vi i alt fald nu. 

Det er dog meget svært at få den brede offentlighed til at forstå 
forskellen mellem på den ene side tyngdekraften, således som den 
virker her på vores klode, og gravitation som en kosmisk energi, 
der fylder hele universet, en energi af elektronisk natur, for det er 
netop det, vore videnskabsmænd i dag undersøger, og det er det re¬ 
sultat, de indtil nu er kommet til. 

De lysfænomener, der optræder i forbindelse med UFO’er, er de 
ydre tegn på verdensrummets elektriske felter, hvori UFO’erne 
svømmer". Men ydermere er disse lysfænomener et tegn på de 
elektriske felter, som disse fremmede maskiner fører med sig, og 
som omgiver dem som en kappe, en kappe de kan gøre stærkere 
eller svagere efter behag. 

Men det vigtigste ved disse elektriske felter er deres magnetiske 
karakter og dermed deres tiltrækningskraft. I evig bevægelse, van¬ 
drer disse felter, hver enkelt af dem enormt stort, gennem verdens¬ 

rummets uendelige vidder som havstrømningerne i oceanerne, og de 
kender på deres vej ingen grænser, alt er uendeligt. Måske er de 
hver for sig bundet til en sol eller en solgruppe maaske ogsaa til et 
helt galaksesystem, og feltets bevægelser afstemmes efter nabofel¬ 
ternes bevægelser. En forsker, jeg kender temmelig godt, har endda 
den teori, at verdensrummet er fyldt med elektroner, og at mængden 
eller tætheden tiltager, jo længere man fjerner sig fra en stjernes 
overflade, eller, om man vil, aftager i tæthed, jo mere man nærmer 
sig en stjerne, således at den til slut i stjernens centrum er lig nul. 
Elektronernes tryk på stjernens overflade er det, vi forstår ved tyng¬ 
dekraften, medens stjernemateriens modstand er måleenheden for 
graden af dette tryk. 

En teori? Ja i dag kun en teori, men en meget interessant. Men 
den er i alt fald en del af den naturlige feltteori, den glimrende 
filosof EDGAR SIEVERS fra Pretoria har givet i sin bog „Flying 
Saucer iiber Siidafrika". Den kraft, der udgår fra elektronkoncentra¬ 
tioner i retning af elektronfattige områder, er rimeligvis det, vi kal¬ 
der for tyngdekraft og muligvis også magnetisme. 

På dette grundlag finder vi da også grunden til disse felters van¬ 
dringer, forsåvidt de ikke er bundet til et solsystem eller til planeter 
respektiv måner. På disse kloders overflade er tilstrømningen af elek¬ 
troner fra de tætte elektronkoncentrationer ude i rummet mod de 
elektronfattige områder ved kloderne, det vi forstår ved tyngdekraft, 
alt i alt altså et elektrisk fænomen. 

At vi ikke er så forfærdeligt langt fra sandheden, beviser de for¬ 
søg, der er foretaget med elektrogravitation i USA, hvor man ved 
elektronisk energitilførsel" har opnået en ompoling af gravitations¬ 
energien, således at der ud af een tons stål blev 700 kilogram stål, 
altså blev 300 kilogram stål omdannet til energi. Amerikanernes 
mål er at finde gravitations-isotope materialer, der ikke mere besid¬ 
der nogen som helst vægt. 

(oversat: Leif E. Pedersen) 


Rumforskningen og UFOerne 

Af Frank Pedersen 

Den tekniske udvikling på jorden kan sammenlignes med et for¬ 
vokset træ med en masse sidegrene og vildskud. Af og til har en af 
sidegrenene været særlig kraftig, og videnskaben troede, at nu var 
den på det rette spor. 

Den 16. marts 1926 opsendtes i Massachusetts verdens første væd- 
skeraket. Skaberen af denne raket, den amerikanske fysiker R. A. 
Goddard lagde dermed spiren til raketalderen. Denne første raket 
nåede på 2l/ 2 sek. en højde på 60 m, men i 1930 byggede han en 
raket, der nåede en højde på 800 m med en hastighed på 800 km i 
timen. 

I 1923 udsendte den tyske professor Hermann Oberth en bog 
„Die Rakete zu den Planeten råume“, og dermed fik både raketter 
og rumfart deres egen plads i historien. 

Under den 2. verdenskrig udviklede tyskerne raketter til anvendelse 
i den tyske krigsmaskine. Efter krigen kom der fart i raketforskningen 
både i Rusland og i USA. Det manglede dog ikke på skeptikere til 
alle disse forsøg, man kunne til nød anerkende at raketterne kunne 
bruges som krigsinstrumenter, men tanken om at sende dem ud i 
verdensrummet fandt mange tåbelig, ja, en del videnskabsmænd be¬ 
viste endog, at det simpelthen var umuligt at frembringe tilstrække¬ 
lig kraft til at komme fri af jordens tilrækningskraft. 

Den 4. oktober 1957 opsendtes Sputnik I og dermed var skep¬ 
tikerne henvist til glemslens store tomme rum. 

Nu kom der fart i udviklingen. Et gigantisk kapløb mellem stor¬ 
magterne var indledt. Jorden har fået flere „måner“, ja, selv Solen 
har nydt godt af dette kapløb og forøget antallet af drabanter. Må¬ 
nens bagside er blevet fotograferet, og en mængde videnskabelige 
oplysninger er blevet hentet fra rummet ved hjælp af disse nye 
kunstige drabanter. 

Både i Rusland og USA trænes specielt mandskab til menneskets 
første rejse i verdensrummet. (Ubekræftede forlydender vil dog vide, 
at russerne allerede har afsendt de første raketter med mennesker, 
men at det ikke lykkedes at få dem ned). I forbindelse med denne 
træning arbejdes der meget intens på at løse en række hindringer, 
hvoraf de vigtigste er: 

1) Rakethastigheden, som med de idag anvendte energikilder er 
begrænset. Hastigheden har stor betydning ved rejser selv i vort 
eget solsystem. En rejse til Venus vil tage måneder eller år, 
hvis ikke vi kan opnå enorme hastigheder. 

2) Rejser i rummet vil blive meget begrænsede hvis ikke nye kraft¬ 
kilder kan tages i brug. Omkostningerne ved de nuværende 
drivmidler er enorme. 

3) Den ultra-violette stråling er farlig. Fartøjerne må beskyttes, 
men endnu har man ikke fundet noget sikkert beskyttelses¬ 
middel. 

4) Muligheden for sammenstød med meteorer gør rumfarten sær- 

deles farlig, hvis ikke fartøjet kan beskyttes på en eller anden 
måde. 

5) Fartøjet skal bygges og beskyttes på en sådan måde, at tilbage¬ 
turen gennem atmosfæren kan ske uden fare for opbrænding. 

6) G-påvirkningen på det menneskelige legme. For at opnå den 
nødvendige flyvehastighed udsættes legemet under acceleratio¬ 
nen for ret høje g-tal. G. er et mål for tyngdekraften, og 10 g 
angiver derfor et tryk, der er 10 gange større end trykket ved 
jordoverfladen. For at opnå en hastighed tilstrækkelig stor til 
at bringe raketten fri af jordens tiltrækning, skal hastigheden 
op på 11,2 km i sekundet, hvilket giver et g-tal på omkring 9. 

De videnskabsmænd, der arbejder med brændstoffet til raketterne, 
har også arbejdet med teorier om at anvende atommotorer, men 
endnu er man ikke i stand til at løse dette problem. 

Inden vi ser på de muligheder, man arbejder med for at løse pro¬ 
blemerne, vil vi se på hvad UFO-observationerne har givet af op¬ 
lysninger i de sidste 13 år og de teorier, der er fremsat af kendte 
UFOLOGER, samt oplysninger fra fremtrædende kontaktfolk. 

Langt de fleste UFO rapporter angiver, at objekterne tilsynela¬ 
dende er omgivet af et kraftfelt. Daniel Fry og Georg Adamski be¬ 
retter begge, at rumfolk har fortalt, at ethvert fartøj er omgivet af 
et særligt kraftfelt, der bl. a. beskytter fartøjet. 

Den canadisk ingeniør Wilbert B. Smith, der har været chefinge¬ 
niør i de canadiske UFO-undersøgelser siger, at undersøgelserne vi¬ 
ser, at UFOerne anvender en form for elektromagnetisk drift. 

Den canadiske fysiker, dr. Fernand Roussel har udgivet en afhand¬ 
ling med titlen „Det forenende princip hos fysiske fænomener". I 
denne afhandling omtaler Roussel sin teori om universelle elektro¬ 
magnetiske felter, som han tror rumskibe kan tappe af. (Denne af¬ 
handling har flere fælles punkter med Einsteins forenede feltteori). 

Teorien er blevet latterliggjort af en række videnskabsmænd, men 
det samme blev både planerne om flyvemaskinen, helikopteren, jet¬ 
motoren og A-bomben. 

W. B. Smith siger endvidere, at eksperimenter viser, at det er 
muligt at frembringe en strøm ved at få jordens magnetfelt til at 
bryde sammen, og at det efterhånden vil være muligt at opnå til¬ 
strækkelig strøm til at drive en flyvende skive. (Smith oplyser, at 
det er Canadas plan at bygge en sådan skive). Nedbrydelsen af jor¬ 
dens magnetfelt (totalt) vil skabe en såkaldt magnetisk brønd, der 
bl. a. vil have følgende interessante egenskaber: 

1) Man kan udvinde elektrisk kraft. 

2) Stærke reaktionskræfter kunne udvikles i en ledende ring, som 

omgiver brønden og er fortsat i forhold til denne, tilstrække¬ 
ligt stærke til at holde et på passende måde konstrueret fartøj 
oppe til at drive dette. 

Daniel Fry beretter i sin bog, at rummanden fortalte ham, at det 
gale ved jordens fartøjer er den eensidige kraftpåvirkning. G-på- 
virkningerne vil ikke bortfalde, før den kraftmæssige påvirkning 
sker på en sådan måde, at ethvert atom (både i fartøj og i personel¬ 
let) får den samme ensartede påvirkning. 

Sådan så forholdene ud for ti år siden, hvor langt er man da 
kommet i dag. Situationen er den, at: 

1) Såvel de russiske som de amerikanske raketter har vist, at dr. 
Roussel havde ret. Der findes kosmiske magnetfelter, og både 
Rusland og USA arbejder i dag på at bygge rumfartøjer, der 
kan udnytte disse energifelter. 

2) USA har offentliggjort, at amerikanske raketter fremover vil 
blive omgivet af et magnetisk felt til nedsættelse af varmepå¬ 
virkningerne. 

3) Der arbejdes i dag med en ny KRAFTFELTSTEORI (elektro- 
gravitations felt-). Englænderen Oliver Heaviside (død 1925) 
fremsatte før sin død en teori om tyngdekraften, der „selvføl- 
gelig“ også blev latterliggjort. O. H. har i dag fået oprejsning, 
idet en række fremragende videnskabsmænd som professor P. 
A. M. Dirac og den japanske atomfysiker Yukava har fundet 
de såkaldte elementarpartikler. Disse partikler — også kaldet 
gravitoner — har været noget af et chok for mange grundfæ¬ 
stede teorier. Videnskaben er på vej ind bag tyngdekraftens 
hemmeligheder. Partiklerne menes nemlig at bære tyngdekrafts¬ 
energien. Partiklerne er positivt ladede og skaber tiltrækning. 
Et sted findes deres modsætning, og ved at skabe modsat ret¬ 
tede kræfter ophæves tyngdekraften. 

4) Svaret på den ensartede kraftpåvirkning, oplever mennesket dag¬ 
ligt. Vi kender alle en slags acceleration, som ikke giver nogen 
farlig g-påvirkning, nemlig jordens tyngdekraft. Et legeme, som 
falder til jorden, acc. hvert sek. med en hastighed på 9,8 m i 
sek., og der opstår alligevel en følelse af „vægtløsheds Man 
behøve derfor ikke nære bekymringer for nogen fare ved den 
nye elektrogravitationsteori. 


Fortsættes. 

F. P . 

